《春花》
宋代·丘葵

花萼相承二月时，深红浅紫总皆宜。
好春安得长为主，落叶那能再上枝。
灿漫不因晴日丽，披离非为晚风吹。
世间荣耀霎时事，误尺世人人不知。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。